ai4bharat/Pralekha huggingface dataset:
வெளியுறவுத்துறை அமைச்சகம்
ராஜஸ்தானின் வரலாற்று சிறப்பு மிக்க உதயப்பூரில் ஜி20 நாடுகளைச்சேர்ந்த பிரதிநிதிகளின் முதல் அமர்வு தொடக்கம்
ராஜஸ்தானின் வரலாற்று சிறப்பு மிக்க உதயப்பூரில் ஜி20 நாடுகளைச் சேர்ந்த பிரதிநிதிகளின் முதல் அமர்வு 4.12.2022 அன்று தொடங்கியது.
இந்த அமர்வி அடுத்து வரக்கூடிய ஆண்டுகளில் இந்தியா சிறப்பு கவனம் செலுத்துகின்ற குறிப்பாக, பொருளாதார வளர்ச்சி, காலநிலை மாற்றம், பெண்கள் தலைமையிலான மேம்பாடு மற்றும் இதர முக்கிய தலைப்புகளில் பல்வேறு கட்ட விவாதங்கள் நடைபெறுகிறது. சமீபத்தில் ஜி20 உச்சி மாநாட்டிற்கு தலைமைப்பொறுப்பை இந்தியா ஏற்றது. இந்தியாவின் தலைமையின் கீழ், செயல்படும் பல்வேறு குழுக்களுக்கான பணிகளும், செயலாற்ற வேண்டிய நடைமுறை விளக்கங்களும் விரிவாக விளக்கப்படும். உலக அளவில் நிலவும் பல்வேறு சவால்களுக்கும், பிரச்சனைகளுக்கும் தீர்வுகாணும் நோக்கில் இந்தியா மற்ற நாடுகளோடு இணைந்து, தீர்வுகளுக்காக முயற்சியை முன்னெடுத்து செல்லும்.
இந்தியாவின் சார்பாக கலந்துகொள்ளும் திரு அமிதாப் கந்த் பேசும் போது, ஒவ்வொரு பிரச்சனையும் தீர்வு காண்பதற்கான ஒரு சந்தர்ப்பமாகவே இந்தியா பார்க்கிறது என்றும், ஒவ்வொரு பிரச்சனையையும் எதிர்நோக்கி சிறப்பான தீர்வு காண்பதையே நமது தலைமையின் முக்கிய அம்சமாகும் என்றும் கூறினார். இந்த அமர்வின் பல்வேறு நிகழ்வுகள் வரும் 7ம் தேதி வரை நடைபெறுகிறது.
மத்திய அமைச்சரவை
இந்தியா ஆஸ்திரேலியா இடையே உடல்நலன் மற்றும் மருந்துகள் துறையில் ஒத்துழைப்பு சார்ந்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
இந்தியா ஆஸ்திரேலியா இடையே உடல்நலன் மற்றும் மருந்துகள் துறையில் ஒத்துழைப்பு சார்ந்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
ஒத்துழைப்பின் முக்கிய அம்சங்கள்:
1. மலேரியா, காசநோய் போன்ற தொற்றுநோய்கள்;
2. மனநலம் மற்றும் தொற்றாத நோய்கள்
3. நுண்ணுயிர் எதிர்ப்பு மற்றும் பொது உடல்நல அவசரங்களுக்கு எதிர்வினையாற்றுதல்
4. மருந்துகள், தடுப்பூசிகள் மற்றும் மருத்துவ உபகரணங்களை ஒழுங்குபடுத்துதல்;
5. டிஜிட்டல் சுகாதாரம்;
6. புகையிலை தடுப்பு; மற்றும்
7. மற்றும் இருநாடுகளாலும் ஒப்புக்கொள்ளப்பட்ட வேறு துறைகள் சார்ந்த ஒத்துழைப்பு எதுவாயினும்
உடல்நலத் துறையில் இருநாடுகளின் கூட்டு நடவடிக்கைகளை இந்த ஒப்பந்தம் ஊக்குவிக்கும்.
.
குடியரசுத் தலைவர் செயலகம்
பார்சி புத்தாண்டையொட்டி குடியரசுத்தலைவரின் வாழ்த்துச் செய்தி
பார்சி புத்தாண்டையொட்டி குடியரசுத்தலைவர் திரு. ராம் நாத் கோவிந்த் வெளியிட்டுள்ள வாழ்த்துச் செய்தியில் கூறியிருப்பதாவது:-
“பார்சி புத்தாண்டான இந்நன்னாளில் அனைத்து சக குடிமக்களுக்கும் குறிப்பாக பார்சி சகோதர, சகோதரிகளுக்கும் எனது வாழ்த்துகளைத் தெரிவித்துக் கொள்கிறேன்.
இந்த தனித்துவம் வாய்ந்த விழா, அனைத்து மக்களின் வாழ்விலும் அமைதியையும், வளத்தையும் வழங்கி அனைவரின் நலம், இணக்கம் மற்றும் சமூகத்தின்பால் நமது உறுதிப்பாட்டை வலியுறுத்தட்டும்”.
பிரதமர் அலுவலகம்
தேசிய ஊரக வாழ்வாதார திட்டத்தின் பயனாளிகளுடன் பிரதமர் திரு. நரேந்திர மோடி நேரடி கலந்துரையாடுகிறார்
தீனதயாள் அந்த்யோத்யா யோஜனா – தேசிய ஊரக வாழ்வாதாரத் திட்டத்தின்  கீழ் பயனடைந்த சுய உதவிக் குழுக்களின் உறுப்பினர்கள், தீனதயாள் உபாத்யாயா கிராம இளைஞர் திறன் திட்டம்  மற்றும் கிராமப்புற சுய வேலைவாய்ப்பு பயிற்சி நிறுவனங்கள்  ஆகிய திட்டங்களின் மூலம் பலனடைந்தோருடன் பிரதமர் திரு. நரேந்திர மோடி ஜூலை 12ம் தேதி காலை 9.30 மணிக்கு விடியோ கான்பரன்ஸிங் மூலம் கலந்துரையாடுகிறார்.
இத்திட்டங்கள் குறித்தும், அவற்றின் மூலம் கிடைத்த பலன்கள், அவற்றினால் அவர்கள் வாழ்வில் ஏற்பட்ட மாற்றம் குறித்தும் சுய உதவிக் குழுக்களின் உறுப்பினர்களிடமிருந்து நேரடியாக பலவற்றைப் பிரதமர் அறிந்துகொள்வதற்கும் நல்ல வாய்ப்பை அளிக்கும் என எதிர்பார்க்கப்படுகிறது. இந்தக் கலந்துரையாடல் தொலைக்காட்சியில் நேரடியாக ஒளிபரப்பப்படும். அத்துடன் தேசிய தகவல்தொடர்பு மையத்தின்  இணையத்தின் வழியாகக் காட்சிப் பதிவேற்றும்.
தமிழ்நாட்டைச் சேர்ந்த மாற்றுத் திறனாளிகள் நல அமைப்புகள், பிகாரிலிருந்து மது ஒழிப்பு இயக்கம், சோள உற்பத்தி மற்றும் சந்தைக் குழு, சத்தீஸ்கரைச் சேர்ந்த செங்கல் சூளைத் தொழிலாளிகள், சஹி வணிக மையம், புளி உற்பத்தியாளர்கள், ஜார்க்கண்டின் மலிவு விலை சானிடரி நேப்கின் உற்பத்தித் தொழில்புரிவோர், மத்தியப் பிரதேசத்தைச் சேர்ந்த தீனதயாள் உபாத்யாயா கிராம இளைஞர் திறன் திட்டம் , சூரிய ஒளித் தகடுகளை சந்தைப்படுத்துவோர், ராஜஸ்தானிலிருந்து விளக்குகள் உற்பத்தி செய்வோர், மகாராஷ்டிரத்தைச் சேர்ந்த தீனதயாள் உபாத்யாயா கிராம இளைஞர் திறன் திட்டம்  போன்றவற்றின் பயனாளிகள் இந்தக் கலந்துரையாடலில் பங்கேற்பர். அத்துடன், தெலுங்கானாவைச் சேர்ந்த சுய உதவிக் குழுக்கள், ஜம்மு காஷ்மீரின் பால் உற்பத்திக் குழுக்கள், குஜராத்திலிருந்து வேம்புப் பொருள் உற்பத்தியாளர்கள் என பல்வேறு மாநிலங்களைச் சேர்ந்தவர்கள் பங்கேற்பர்.
பெண்களுக்கான அதிகாரமளித்தலில் தீனதயாள் அந்த்யோத்யா யோஜனா – தேசிய ஊரக வாழ்வாதாரத் திட்டம்  மிகப் பெரிய தளமாகத் திகழ்கிறது. நாட்டின் 29 மாநிலங்கள், 5 யூனியன் பிரதேசங்களில் உள்ள 600 மாவட்டங்களில் இடம்பெற்றுள்ள 4884 வட்டாரங்களில் இத்திட்டம் செயல்படுத்தப்பட்டு வருகிறது. 45 லட்சம் சுய உதவிக் குழுக்களைச் சேர்ந்த மொத்தம் 5 கோடிக்கு மேற்பட்ட பெண்கள் கடந்த 2018, மே மாதம் திரட்டப்பட்டனர். இது தவிர, கூடுதலாக 2 லட்சத்து 48 ஆயிரம் கிராம அமைப்புகள், 20 ஆயிரம் தொகுப்பு நிலை கூட்டமைப்புகளும்  மேம்படுத்தப்பட்டுள்ளன.
வணிகம் மற்றும் தொழில்துறை அமைச்சகம்
இந்தியாவில் காலணித் தயாரிப்புத் தொழில்துறை ஏற்றுமதி மற்றும் வேலைவாய்ப்பு உருவாக்கத்திற்கு பெரும் திறனை பெற்றுள்ளது: சுரேஷ் பிரபு
இந்தியாவில் காலணித் தயாரிப்புத் தொழில்துறை ஏற்றுமதி மற்றும் வேலைவாய்ப்பு உருவாக்கத்திற்கு பெரும் திறனை பெற்றுள்ளதாக மத்திய தொழில் வர்த்தகத் துறை அமைச்சர் திரு. சுரேஷ் பிரபு தெரிவித்துள்ளார். புதுதில்லி பிரகதி மைதானத்தில் இன்று  நடைபெற்ற நான்காவது இந்திய சர்வதேச காலணிகள் கண்காட்சி – 2018 தொடக்க விழாவில் அவர் உரையாற்றினார்.
இந்தியாவை உலகளவில் காலணிகள் உற்பத்தி மையமாக மாற்றுவதற்கு தோல் தொழில் துறைக்கும், வேலைவாய்ப்பை உருவாக்குவதற்கும் சென்ற ஆண்டு ரூ.2,600 கோடி சிறப்புத் திட்டத்திற்கு மத்திய அரசு ஒப்புதல் அளித்துள்ளது.
இந்தியாவின் தோல் மற்றும் காலணிகள் வர்த்தகத்திற்கு ஆப்பிரிக்க நாடுகளில் புதிய சந்தைகளை உருவாக்கும் முயற்சிகள் மேற்கொள்ளப்பட்டு வருகின்றன. இது இந்தியாவின் தோல்பொருட்கள் உலக அளவில் விநியோகிப்பதற்கான தொடர்ச்சிக்கு உதவும். காலணிகள் தயாரிப்பு தொழிற்சாலைக்கு அனைத்து உதவிகளையும் அரசு செய்யும் என்று அமைச்சர் உறுதியளித்தார்.
இந்திய காலணித் தொழில்கள் கூட்டமைப்பின் ஒத்துழைப்புடனும், தோல் ஏற்றுமதி சபை, மத்திய தோல் ஆராய்ச்சி நிறுவனம்  இந்திய காலணிப் பொருட்கள் உற்பத்தியாளர்கள் சங்கம் ஆகியவற்றின் உதவியுடனும் இந்திய வர்த்தக மேம்பாட்டு அமைப்பு இந்த கண்காட்சிக்கு ஏற்பாடு செய்துள்ளது.
(Visitor Counter : 136
மத்திய அமைச்சரவை
1.64 லட்சம் கோடி மதிப்பிலான பிஎஸ்என்எல்-ன் மறுசீரமைப்புத் தொகுப்புக்கு மத்திய அமைச்சரவை ஒப்புதல்
கிராமப்புறங்களில் தொலைத்தொடர்பு சேவைகளை விரிவுபடுத்துதல், உள்நாட்டு தொழில்நுட்ப வளர்ச்சி மற்றும் பேரிடர் நிவாரணம் ஆகியவற்றில் பிஎஸ்என்எல் முக்கிய பங்கு வகிக்கிறது.
பிஎஸ்என்எல்-ஐ நிதி ரீதியாக லாபகரமாக மாற்ற, பிரதமர் திரு நரேந்திர மோடி தலைமையிலான மத்திய அமைச்சரவை இன்று பிஎஸ்என்எல்-ன் ரூ.1.64 லட்சம் கோடி மதிப்பிலான மறுசீரமைப்புத் தொகுப்பு ஒப்புதல் அளித்தது
பிஎஸ்என்எல் சேவைகளை மேம்படுத்துவதற்கு புதிய மூலதனம், ஸ்பெக்ட்ரம் ஒதுக்கீடு, அதன் இருப்புநிலைக் குறைப்பு மற்றும் பாரத் பிராட்பேண்ட் நிகாம் நிறுவனத்தை பிஎஸ்என்எல் உடன் இணைப்பதன் மூலம் பைபர் நெட்வொர்க்கை அதிகரித்தல் ஆகிய மறுசீரமைப்புகள் மூலம் பிஎஸ்என்எல் சேவைகள் மேம்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845422
சுகாதாரம் மற்றும் குடும்ப நலத்துறை அமைச்சகம்
முதல் முறையாக கொவிட் சிகிச்சை பெறுபவர்களின் எண்ணிக்கை,மொத்த பாதிப்பில் 2 சதவீதத்துக்கும் கீழ் குறைந்தது - இந்தியா மைல் கல் சாதனை
இந்தியாவில் கொவிட் சிகிச்சை பெறுபவர்களின் எண்ணிக்கை தொடர்ந்து குறைந்து வருவதால், தினசரி பாதிப்பும் தொடர்ந்து குறைந்து வருகிறது.
முதல் முறையாக, இந்தியாவில் கொவிட் சிகிச்சை பெறுபவர்களின் எண்ணிக்கை, மொத்த பாதிப்பில், 2 சதவீதத்துக்கும் குறைவாக பதிவாகியுள்ளது.
கடந்த 24 மணி நேரத்தில் 15,144 பேருக்கு புதிதாக தொற்று ஏற்பட்டுள்ளது. இதனால் நாட்டில் கொவிட் சிகிச்சை பெறுபவர்கள் எண்ணிக்கை 2.08,826 ஆக உள்ளது. தினசரி பாதிப்பு கடந்த 10 நாட்களாக 20,000க்கும் கீழ் உள்ளது.
கடந்த 24 மணி நேரத்தில், 17,170 பேர் குணமடைந்துள்ளனர். குணமடைந்தோரின் மொத்த எண்ணிக்கை 1, 01,96,885-ஆகவும், குணமடைந்தோர் வீதம் 96.58 சதவீதமாகவும் உள்ளது.
நாட்டில் கொவிட் தொற்றால் ஏற்படும் தினசரி உயிரிழப்பும் குறைந்து வருகிறது. கடந்த 23 நாட்களாக தினசரி உயிரிழப்பு 300க்கும் கீழ் உள்ளது.
கடந்த 24 மணி நேரத்தில் 181 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1689290
-----
(Visitor Counter : 144
விண்வெளித்துறை
விண்வெளி பயணக் குழு தப்பிக்கும் முறைக்கான தொழில்நுட்ப செயல்முறை விளக்கம் ஓடத்திலிருந்து விண்வெளி வெற்றிகரமாக சோதனை செய்யப்பட்டது
மனிதர்களை ஏற்றிச் செல்லும் விண்கலத்திற்கு மிகத் தேவையான தொழில்நுட்பத்தைக் கொண்ட விண்வெளி பயணக்குழு தப்பிக்கும் முறைக்கான தகுதிச் சோதனை தொடரில் முதல் சோதனையை இன்று  இஸ்ரோ மேற்கொண்டது. விண்கலத்தை விண்ணில் செலுத்தும் போது கோளாறு ஏற்பட்டால், அதிலுள்ள விண்வெளி வீரர்களை பாதுகாப்பான தூரத்திற்கு வெகு விரைவாக மீட்டு கொண்டுவரும் வகையில் வடிவமைக்கப்பட்டிருப்பது விண்வெளி பயணக்குழு தப்பிக்கும் முறையாகும். செலுத்து தளத்தில் ஏதாவது நெருக்கடி ஏற்படும் போது பயணக்குழுவினரை பத்திரமாக மீட்பதற்கான ஒத்திகை முதல் சோதனையில் மேற்கொள்ளப்பட்டது.
ஐந்து மணிநேர கவுண்ட்டவுனுக்குப் பிறகு 12.6 டன் எடை கொண்ட செயற்கையாக உருவகப்படுத்தப்பட்ட வீரர்கள் குழுவினரைக் கொண்ட கலம் இந்திய நேரப்படி காலை ஏழு மணிக்கு ஸ்ரீஹரிகோட்டாவில் உள்ள சத்தீஷ் தவான் விண்வெளி மையத்திலிருந்து செலுத்தப்பட்டது. இந்தச் சோதனை 259 நொடிகளில் நடந்தது. உருவகப்படுத்தப்பட்ட வீரர்கள் குழுவினரைக் கொண்ட கலம் விண்ணை நோக்கி செலுத்தப்பட்டு பின்னர், வங்காள விரிகுடாவை நோக்கி வளைக்கப்பட்டது. ஸ்ரீஹரிகோட்டாவிலிருந்து 2.9 கிலோமீட்டர் தூரத்தில் பாரசூட் மூலம் பூமிக்கு மிதந்து வரும் வகையில் இந்த சோதனை மேற்கொள்ளப்பட்டது.
விரைந்து செயல்படும் வகையில் பிரத்யேகமாக வடிவமைக்கப்பட்ட ஏழு மோட்டார்கள் சக்தியுடன் உருவகப்படுத்தப்பட்ட பயணக்குழுவினரைக் கொண்ட கலம் சுமார் 2.7 கிலோமீட்டர் தூரத்தை எட்டியது. இந்த சோதனையின் போது நிகழ்ந்த பல்வேறு நடைமுறைகளை சுமார் 300 தொலையுணர் கருவிகள் பதிவு செய்தன. மீட்பு நடைமுறையின் ஒரு பகுதியாக உருவகப் பயணக் குழுவினரின் கலத்தை மீட்பதற்கு 3 படகுகள் பயன்படுத்தப்பட்டன.
(Visitor Counter : 183
ஆயுஷ்
மருத்துவ தாவரங்கள் விவசாயத்தைப் பாதுகாத்தல் மற்றும் மேம்படுத்துதலுக்கு எடுக்கப்பட்ட நடவடிக்கைகள்
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த ஆயுஷ் அமைச்சர் திரு. சரபானந்த சோனோவால் கீழ்காணும் தகவல்களை வழங்கினார்.
இந்தியாவில் தற்போது 8000 மருத்துவ தாவர இனங்கள் உள்ளன என்று இந்திய தாவரவியல் ஆய்வகம்  தெரிவித்துள்ளது. நாட்டின் தாவர பன்முகத்தன்மையை ஆய்வு செய்யும் பணி பிஎஸ்ஐ-க்கு வழங்கப்பட்டுள்ளது.
நாட்டின் பல்வேறு பகுதிகளில் மருத்துவ / நறுமண தாவரங்கள் மற்றும் மூலிகைகள் உட்பட நாட்டின் அனைத்து தாவர வளங்களையும் ஆய்வு செய்து அது ஆவணப்படுத்துகிறது. இந்த கணக்கெடுப்பு குறிப்புத் தாவர சேகரிப்புகளுக்கான முக்கிய களஞ்சியமாகும்.
பல்வேறு வகைகளை சேர்ந்த சுமார் 3.2 மில்லியன் மாதிரிகள் தற்போது சேகரிப்பில் உள்ளன. மருத்துவ தாவரங்கள் உட்பட இனங்களின் வகைபிரித்தல் மற்றும் கண்காணிப்புக்கு இது உதவுகிறது.
மேற்கு இமாலயப் பகுதிகளில் 1500 வகை மருத்துவ தாவர வகைகளும், கிழக்கு இமாலயப் பகுதிகளில் 3000 வகை மருத்துவ தாவர வகைகளும், மேற்கு தொடர்ச்சி மலையில் 2000 வகை மருத்துவ தாவர வகைகளும், அந்தமான் மற்றும் நிகோபார் உள்ளிட்ட கிழக்கு தொடர்ச்சி மலைப் பகுதிகளில் 1500 வகை மருத்துவ தாவர வகைகளும் உள்ளன.
பல்வேறு ஆதாரங்களில் உள்ள தரவுகளின்படி, இந்திய மருத்துவத்தின் வெவ்வேறு பாரம்பரிய முறைகளில் 2800-க்கும் மேற்பட்ட மருத்துவ தாவரங்கள் பயன்படுத்தப்படுகின்றன. "மருத்துவ தாவரங்களின் பாதுகாப்பு, மேம்பாடு மற்றும் நிலையான மேலாண்மை" என்ற மத்திய துறை திட்டத்தை தேசிய மருத்துவ தாவரங்கள் வாரியம் செயல்படுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810916
(Visitor Counter : 508
மனித வள மேம்பாட்டு அமைச்சகம்
தேசிய பால்பவனின் மறுஆய்வுக் கூட்டத்தை மத்திய கல்வி அமைச்சர் இன்று புதுதில்லியில் நடத்துகிறார்
குழந்தைகளிடையே ஆக்கபூர்வமான செயல்பாடுகளை மேம்படுத்துவதற்காக குழந்தைகளுக்கான தேசிய அளவிலான விருதை தேசிய பால்பவன் தொடங்க வேண்டும் - திரு ரமேஷ் போக்ரியால் 'நிஷாங்க்'
மத்திய கல்வி அமைச்சர் திரு ரமேஷ் போக்ரியால் 'நிஷாங்க்' இன்று புதுதில்லியில் தேசிய பால்பவனின் மறுஆய்வுக் கூட்டத்தை நடத்தினார். கூட்டத்தில் செயலாளர் திருமதி. அனிதா கார்வால் , பள்ளிக் கல்வி இணைச் செயலாளர், திரு. ஆர். சி. மீனா மற்றும் தேசிய பால்பவனின் மூத்த அதிகாரிகள் கலந்து கொண்டனர்.
இந்த கூட்டத்தின் போது, கல்வி அமைச்சர், தேசிய பால் பவனின் பல்வேறு செயல்பாடுகளை மறுஆய்வு செய்ததுடன் தற்போதைய சூழ்நிலையில் NBB  இன் நடவடிக்கைகளை விரைவுபடுத்துமாறு அதிகாரிகளுக்கு அறிவுறுத்தினார். கடந்த இரண்டு ஆண்டுகளில் NBB  மேற்கொண்ட முன்னேற்றம், அதன் தற்போதைய உறுப்பினர் விவரங்கள் மற்றும் பயிற்சித் திட்டங்களையும் அவர் மதிப்பீடு செய்தார்.
இணையக் கருத்தரங்கம் மூலம் மாணவர்களுக்கான கலாச்சாரப் பரிமாற்றத் திட்டங்களில் கவனம் செலுத்துமாறு அமைச்சர் அதிகாரிகளுக்கு அறிவுறுத்தினார், இதனால் அவர்கள் நம் நாட்டின் பல்வேறு கலாச்சார அம்சங்களைத் தொடர்ந்து கற்க முடியும். திரு.போக்ரியால் சர்வதேசத் தளங்களில் பால்பவனின் நடவடிக்கைகளை எவ்வாறு ஊக்குவிக்க முடியும் என்பதற்கான வழிமுறைகளைக் கண்டறியுமாறு அதிகாரிகளிடம் கேட்டுக்கொண்டார்.
திரு நிஷாங்க் கூறுகையில், தேசிய பால்பவன் நமது குழந்தைகளுக்கு பல்வேறு ஆக்கபூர்வமான செயல்பாடுகளைக் கற்றுக்கொள்வதற்கான சிறந்த தளமாகும், மேலும் பிராந்திய மையங்களிலும் அதன் செயல்பாடுகளை விரிவுபடுத்துவதன் மூலம் அதிகமான குழந்தைகள் இந்தத் தளத்தின் பயனைப் பெறுவார்கள் என்றார். குழந்தைகளிடையே ஆக்கபூர்வமான நடவடிக்கைகளை மேம்படுத்துவதற்காக தேசிய பால்பவன் குழந்தைகளுக்கான தேசிய அளவிலான விருதைத் தொடங்க வேண்டும் என்று கூறிய அவர், இந்த விஷயம் குறித்து ஒரு திட்டத்தை உருவாக்குமாறு அதிகாரிகளுக்கு அறிவுறுத்தினார்.
கல்வி அமைச்சர், தேசிய பால்பவனின் காலிப் பணியிடங்களை மதிப்பாய்வு செய்ததுடன் காலியாக உள்ள பணியிடங்களை நிரப்புவதற்கான பணிகளை விரைவுபடுத்துமாறு அதிகாரிகளுக்கு அறிவுறுத்தினார்.
மின்னணு மற்றும் தகவல் தொழில்நுட்பம்
இந்த நிதியாண்டின் மூன்றாவது காலாண்டில், ஆதார் எண்ணுடன் கூடிய மின்னணு வழியிலான 'உங்கள் வாடிக்கையாளரை தெரிந்து கொள்ளுங்கள்' மூலம் நடைபெற்ற தகவல் பரிமாற்றங்கள் 18.53 சதவீதம் உயர்ந்து 84.8 கோடியை எட்டியுள்ளது
இந்த நிதியாண்டின் மூன்றாவது காலாண்டில், ஆதார் எண்ணுடன் கூடிய மின்னணு வழியிலான 'உங்கள் வாடிக்கையாளரை தெரிந்து கொள்ளுங்கள்' சேவை மூலம் நடைபெற்ற தகவல் பரிமாற்றங்கள் 18.53 சதவீதம் உயர்ந்து 84.8 கோடியை எட்டியுள்ளது
டிசம்பர் மாதத்தில் மட்டும், ஆதார் எண்ணுடன் கூடிய மின்னணு வழியிலான 'உங்கள் வாடிக்கையாளரை தெரிந்து கொள்ளுங்கள்' சேவை மூலம் நடைபெற்ற தகவல் பரிமாற்றங்கள் 13 சதவீதம் உயர்ந்து 32.49 கோடியை எட்டியுள்ளது.
ஆதார் எண்ணுடன் கூடிய மின்னணு வழியிலான 'உங்கள் வாடிக்கையாளரை தெரிந்து கொள்ளுங்கள்' சேவையானது, வாடிக்கையாளர்களுக்கு வெளிப்படையான, எளிமையான, மிகவும் பயனுள்ள வகையில் குறிப்பாக வங்கி மற்றும் வங்கியல்லாத நிதி சேவை வசதிகளை சிறப்பான முறையில் வழங்கி வருகின்றது.
அக்டோபர் மாதத்தில் ஆதார் எண்ணுடன் கூடிய மின்னணு வழியிலான 'உங்கள் வாடிக்கையாளரை தெரிந்து கொள்ளுங்கள்' சேவை மூலம் நடைபெற்ற தகவல் பரிமாற்றங்கள் 23.56 கோடியாகவும், நவம்பர் மாதத்தில் 28.75 கோடியாகவும் உயர்ந்திருப்பதன் மூலம் அதன் பயன்பாட்டில் குறிப்பாக பொருளாதார நடவடிக்கைகளில் ஏற்பட்டுள்ள வளர்ச்சி தெளிவாக அறிந்து கொள்ளலாம்.
நுகர்வோர் நலன், உணவு மற்றும் பொது விநியோகம் அமைச்சகம்
22 அத்தியாவசிய உணவுப் பொருட்களின் தகவல்களை கிரவுட் சோர்சிங்கிலிருந்து நுகர்வோர் விவகாரங்கள் துறை அதன் வலைதளத்தின் மூலமாகக் கண்காணிக்கிறது
நுகர்வோர் விவகாரங்கள் துறையின் விலைக் கண்காணிப்புப் பிரிவு 22 அத்தியாவசிய உணவுப் பொருட்களின் சில்லறை மற்றும் மொத்த விலைகளைத் தினசரி அடிப்படையில் கண்காணித்து வருகிறது.
அத்தியாவசியப் பொருட்கள் பற்றாக்குறை ஏற்படும் விரும்பத்தகாத நிலையைத் தடுப்பதற்கு உரிய கொள்கை நடவடிக்கை எடுக்கும் வகையில் விலைகள் கண்காணிப்புப் பிரிவு, விலை நிலவரத்தைப் பகுப்பாய்வு செய்தபின், முன்கூட்டியே மதிப்பீட்டுக் கருத்துக்களை அனுப்புகிறது.
விலைகள் குறித்த தகவல் சேகரிக்கப்படும் பரப்பினை அதிகரிக்கும் வகையிலும், அரசுச் செயலாளர்கள் குழுவின் பரிந்துரைகளை அமல்படுத்தும் வகையிலும் இந்தத் துறை அதன் வலைதளத்தில் இந்த 22 அத்தியவாசிய உணவுப் பொருட்களின் விலைகளை கிரவுட் சோர்சிங் மற்றும் அக்கறையுள்ளோர் பங்கேற்பு ஆகியவற்றின் மூலம் சேகரிப்பதற்கு உரிய மென்பொருளைப் பதிவேற்றம் செய்துள்ளது.
இந்த வலைதளத்தின் இணைப்பு முகவரி https://consumeraffairs.nic.in/pmc/.
-------
(Visitor Counter : 107
பிரதமர் அலுவலகம்
மாநில உதய தினத்தில், உத்தரப் பிரதேச மக்களுக்கு பிரதமர் வாழ்த்து
உத்தர பிரதேசம் உதயமான தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் விடுத்துள்ள சுட்டுரை செய்தியில், ‘‘உத்தரபிரதேச உதய தினத்தில், மாநில மக்கள் அனைவருக்கும் மனமார்ந்த வாழ்த்துக்கள். தியாகம், உறுதிப்பாடு, பாரம்பரியம் மற்றும் கலாச்சாரம் மிக்க இந்த புனிதமான மாநிலம், இன்று தற்சார்பு இந்தியாவை உருவாக்குவதில் முக்கிய பங்காற்றுகிறது. அனைத்து கட்ட வளர்ச்சியிலும், இந்த மாநிலம் புதிய உச்சத்தை தொட வேண்டும் என விரும்புகிறேன்’’ என குறிப்பிட்டுள்ளார்.
PIB Headquarters
தென் மண்டல இந்திய தர நிர்ணய ஆணையத்தின், புதிய துணை தலைமை இயக்குநராக திரு. கலைவாணன் பொறுப்பேற்பு
சென்னை, ஆகஸ்ட் 26, 2019
தென் மண்டல இந்திய தர நிர்ணய ஆணையத்தின், புதிய துணை தலைமை இயக்குநராகவும், ஜி-நிலை விஞ்ஞானியாகவும் திரு. கலைவாணன் இன்று  பொறுப்பேற்றார். தமிழ்நாடு, புதுச்சேரி, கேரளா, கர்நாடகா, ஆந்திரா, தெலுங்கானா மற்றும் அந்தமான் & நிக்கோபார் தீவுகள், லட்சத்தீவு ஆகிய மாநிலங்களும் மற்றும் யூனியன் பிரதேசங்களும் தென் மண்டல அலுவலகத்தின் கீழ் வரும்.
திரு. டி. கலைவாணன் தில்லி, மும்பை மற்றும் தமிழ்நாட்டில் உள்ள இந்திய தர நிர்ணய ஆணைய அலுவலகங்களில் பல்வேறு உயர் பதவிகளை வகித்துள்ளார். துணை தலைமை இயக்குநராக பதவி ஏற்கும் முன்பு அவர் புது தில்லியில் துணை தலைமை இயக்குநர் , துணை தலைமை இயக்குநர் , துணை தலைமை இயக்குநர்  ஆகிய பதவிகளில் பணியாற்றியுள்ளார்.
(Visitor Counter : 110
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நல்லாட்சி நடைமுறைகள் குறித்த 2 நாள் மண்டல மாநாட்டை மத்திய அமைச்சர் டாக்டர் ஜித்தேந்திர சிங் போபாலில் துவக்கி வைக்கிறார்
மத்திய நிர்வாகச் சீர்திருத்தங்கள் மற்றும் பொது மக்கள் குறைதீர்வுத் துறை, மத்தியப் பிரதேச அரசுடன் இணைந்து “நல்லாட்சி நடைமுறைகள்” என்ற தலைப்பில் இரண்டு நாள் மண்டல மாநாட்டை நாளை முதல் போபாலில் நடத்துகிறது. இந்நிகழ்ச்சியில் இந்தியா முழுவதிலிமிருந்து சுமார் 200 பிரதிநிதிகள் கலந்து கொள்வார்கள்.
மத்திய நிர்வாகச் சீர்திருத்தம் மற்றும் பொதுமக்கள் குறைதீர்வுத் துறை இணையமைச்சர் டாக்டர். ஜிதேந்திர சிங், மத்தியப் பிரதேச அறிவியல் & தொழில்நுட்பத்துறை அமைச்சர் திரு ஓம் பிரகாஷ் சக்லேச்சா ஆகியோர் இந்த 2 நாள் மாநாட்டைத் தொடங்கி வைக்கின்றனர். மத்திய நிர்வாகச் சீர்திருத்தம் மற்றும் பொதுமக்கள் குறைதீர்வுத் துறை செயலாளர் திரு வி. ஸ்ரீனிவாஸ் தொடக்க அமர்வில் உரையாற்றுகிறார். தொடக்க அமர்வில் மத்தியப் பிரதேச அரசின் தலைமைச் செயலாளர் திரு இக்பால் சிங் பெயின்ஸும் கலந்து கொள்கிறார்.
இந்த மாநாடு மத்திய, மாநில மற்றும் மாவட்ட அளவில் பல்வேறு நிர்வாகச் சீர்திருத்தங்கள் மூலம் அரசையும், குடிமக்களையும் நெருக்கமாகக் கொண்டுவரும் முயற்சியாகும். "அதிகபட்ச ஆட்சி, குறைந்தபட்ச அரசு" என்ற கொள்கை நோக்கத்துடன் அடுத்த தலைமுறை சீர்திருத்தங்கள் மற்றும் புதுமைகளைப் பின்பற்றும் டிஜிட்டல் தொழில்நுட்பத்தைப் பயன்படுத்துவதே இதன் நோக்கமாகும்.
தகவல் மற்றும் ஒலிபரப்பு அமைச்சகம்
டிஜிட்டல் தூர்தர்ஷன், அகில இந்திய வானொலி செய்தி அசைக்க முடியாத நம்பிக்கையை பதிவு செய்துள்ளது
தூர்தர்ஷனின் செய்தி அலைவரிசைகளும், அகில இந்திய வானொலியின் செய்திகளும் மிக உயர்ந்த நம்பிக்கையைப் பெற்றிருப்பதாக ராய்ட்டர் நிறுவனத்தின் அண்மைக்கால அறிக்கைத் தெரிவிக்கிறது. இந்தியாவின் மிகப்பழமையான அரசுத்துறை ஒலிபரப்பு நிறுவனம் அதன் நம்பிக்கையை மீண்டும் நிலைநாட்டியுள்ளது.
46 நாடுகளிடையே ஒட்டுமொத்த நிலைமையில் இந்தியா செய்திகளின் நம்பிக்கையை அதிகப்படுத்தியுள்ளது. டிடி நியூஸ், அகில இந்திய வானொலி ஆகிய அரசுத்துறை ஒலிபரப்பு அமைப்புகளின் பாரம்பரியம் தொடர்ந்து உயரிய நம்பிக்கையை பெற்றிருப்பதாக ராய்ட்டர் நிறுவனத்தின் டிஜிட்டல் நியூஸ் அறிக்கை 2022 தெரிவிக்கிறது.
ராய்ட்டர் நிறுவனத்தால் மேற்கொள்ளப்பட்ட இந்திய செய்தி நிறுவனங்கள் குறித்த ஆய்வில் அதிகாரபூர்வமான, துல்லியமான செய்திகளுக்கு ‘அனைவரின் நம்பிக்கையை’ பெறுவதில் அகில இந்திய வானொலி 72 சதவீதத்தையும், டிடி நியூஸ் 71 சதவீதத்தையும் எட்டியுள்ளன. இந்த நம்பிக்கைக்கு இவற்றின் டிஜிட்டல் முறை முக்கியமான காரணமாக உள்ளது.
உலகின் மக்கள் தொகையில் பாதியைக் கொண்டுள்ள 46 நாடுகளைச் சேர்ந்த 93 ஆயிரத்துக்கும் அதிகமான இணையவழியாக செய்திகளை அறிவோரிடம் நடத்திய யுகவ் ஆய்வு அடிப்படையில், டிஜிட்டல் நியூஸ் அறிக்கை 2022 தயாரிக்கப்பட்டதாக ராய்ட்டர் நிறுவனம் கூறியுள்ளது.
(Visitor Counter : 115
பிரதமர் அலுவலகம்
இந்தியாவின் கிராமப்புறங்களில் நமது நல்லாட்சி முயற்சிகளின் அடிப்படையானது தொழில்நுட்பத்தின் சக்தியை மக்கள் நலனுக்காக பயன்படுத்துவதாகும்: பிரதமர்
நாட்டின் கிராமப்புறங்களில் நமது நல்லாட்சி முயற்சிகளின் முக்கிய அம்சம் தொழில்நுட்பத்தின் சக்தியை மக்களின் நலனுக்காக பயன்படுத்துவதாக்கும் என்று பிரதமர் திரு நரேந்திர மோடி கூறினார். இதற்கு உதாரணமாக, SVAMITVA திட்டம் சிறந்த பலனைத் தந்ததுள்ளது என்று தெரிவித்தார்.
MyGovIndia-வின் டுவிட்டர் செய்திக்கு பதிலளித்து பிரதமர் கூறியதாவது;
“இந்தியாவின் கிராமங்களில் நமது நல்லாட்சி முயற்சிகளின் அடிப்படையானது மக்களின் நலனுக்காக தொழில்நுட்பத்தின் சக்தியைப் பயன்படுத்துவதாகும். இதற்கு உதாரணமாக SVAMITVA திட்டம் சிறந்த பலனைத் தந்துள்ளது."
SVAMITVA திட்டம் நவீன தொழில்நுட்பத்தின் உதவியுடன் கிராமங்களின் வளர்ச்சி மற்றும் நம்பிக்கையை மேம்படுத்துவதற்கான மந்திரம்: பிரதமர் @நரேந்திர மோடி
இந்தத் திட்டம் எவ்வாறு நிலப் பதிவேடுகளை டிஜிட்டல் மயமாக்குகிறது மற்றும் கிராமப்புற இந்தியாவை மேம்படுத்துகிறது என்பதைப் பற்றிப் பார்ப்போம். #சுயசார்பு பஞ்சாயத்து
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819474
சுகாதாரம் மற்றும் குடும்ப நலத்துறை அமைச்சகம்
2021-ஆம் ஆண்டின் போலியோ சொட்டு மருந்து திட்டம்: குடியரசுத் தலைவர் தொடங்கி வைத்தார்
குடியரசுத் தலைவர் மாளிகையில் 5 வயதுக்குட்பட்ட குழந்தைகளுக்கு போலியோ சொட்டு மருந்தை வழங்கி 2021-ஆம் ஆண்டின் போலியோ சொட்டு மருந்து திட்டத்தை இந்திய குடியரசுத் தலைவர் திரு ராம்நாத் கோவிந்த் இன்று தொடங்கி வைத்தார். இந்த நிகழ்ச்சியில் மத்திய சுகாதாரம், குடும்ப நல அமைச்சர் டாக்டர் ஹர்ஷ் வர்தன், இணை அமைச்சர் திரு அஸ்வினி குமார் சௌபே ஆகியோர் கலந்து கொண்டனர்.
‘போலியோ ஞாயிறு' என்று அழைக்கப்படும் தேசிய போலியோ சொட்டு மருந்து தினம் ஜனவரி 31-ஆம் தேதி  கடைப்பிடிக்கப்படுவதை முன்னிட்டு குடியரசு தலைவரும், திருமதி சவிதா கோவிந்தும் குழந்தைகளுக்கு போலியோ சொட்டு மருந்தை வழங்கினார்கள். இந்தியாவிலிருந்து போலியோவை முற்றிலும் ஒழிக்கும் நோக்கத்துடன் இந்திய அரசின் இந்தத் திட்டத்தின் கீழ் 5 வயதிற்குட்பட்ட சுமார் 17 கோடி குழந்தைகளுக்கு இலவசமாக சொட்டு மருந்து வழங்கப்படும்.
துவக்க நிகழ்ச்சியில் பேசிய அமைச்சர் டாக்டர் ஹர்ஷ் வர்தன், கொவிட் பெருந்தொற்று காலகட்டத்திலும், தடுப்பூசிகளால் கட்டுப்படுத்தப்படும் நோய்களிலிருந்து இந்தியாவில் உள்ள அனைத்து குழந்தைகளையும் பாதுகாக்கும், இந்தியாவின் உறுதித்தன்மையை எடுத்துக்காட்டும் வகையில் இந்தத் திட்டத்தை அறிமுகப்படுத்திய குடியரசுத் தலைவருக்கும், அவரது துணைவியாருக்கும் தமது நன்றியைத் தெரிவித்துக் கொண்டார்.
இந்த திட்டத்தின் வெற்றி குறித்து பேசிய அமைச்சர், “இந்தத் திட்டம் தொடங்கப்படுவதற்கு முன்பு உலகளவில் ஏற்பட்ட போலியோ பாதிப்பில், 60 சதவீதம் பாதிப்பு இந்தியாவில் இருந்தது. கடந்த 2011-ம் ஆண்டு ஜனவரி 13-ஆம் தேதி நாட்டின் கடைசி பாதிப்பு ஹவுராவில் கண்டுபிடிக்கப்பட்டதில் இருந்து, கடந்த பத்து ஆண்டுகளில் போலியோ பாதிப்பற்ற நாடாக இந்தியா விளங்குகிறது”, என்று பெருமிதத்துடன் தெரிவித்தார்.
குழந்தைகளின் பாதுகாப்பை கவனத்தில் கொண்டு பிரதமர் திரு நரேந்திர மோடியின் தலைமையில் உலகளாவிய தடுப்பூசி திட்டத்தின்கீழ் நுரையீரல் அழற்சி, ரோட்டா வைரஸ், தட்டம்மை ரூபெல்லா தொற்று நோய் போன்ற நோய்களுக்கு எதிரான தடுப்பூசிகள் புதிதாக வழங்கப்பட்டு வருகின்றன என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693598
சுற்றுச்சூழல் மற்றும் வனத்துறை அமைச்சகம்
தேசிய தலைநகர் பகுதியான தில்லியில், காற்று மாசினை கட்டுப்படுத்த காற்று தர நிர்வாகத்திற்கான ஆணையம் விரிவான கொள்கையை வகுத்துள்ளது
தேசிய தலைநகர் பகுதியான தில்லியிலும் அதன் அருகில் உள்ள பகுதிகளிலும் காற்று மாசினைக் கட்டுப்படுத்த காற்று தர நிர்வாகத்திற்கான ஆணையம் விரிவான கொள்கையை வகுத்துள்ளது. தொழிற்சாலைகள், போக்குவரத்து வாகனங்கள், கட்டுமானம் மற்றும் கட்டடங்கள் இடித்தல், சாலைகள் மற்றும் திறந்த வெளிகளிலிருந்து உருவாகும் தூசு, நகராட்சி பகுதியில் எரிக்கப்படும் திடக்கழிவுகள், பயிர்களின் அடிப்பகுதிகள் எரிக்கப்படுவது போன்றவற்றால் தேசிய தலைநகர் பகுதியில் ஏற்படும் காற்று மாசினை கட்டுப்படுத்துவதற்கு துறை ரீதியான பரிந்துரைகள் அளிக்கப்பட்டுள்ளன. மத்திய அரசின் துறைகள், முகமைகள், தேசிய தலைநகர் பிராந்திய மாநில அரசுகள், மத்திய மாசுக்கட்டுப்பாட்டு வாரியம், மாநில மாசுக்கட்டுப்பாட்டு வாரியங்கள் ஆகியவற்றுக்கு இந்த பரிந்துரைகள் வழங்கப்பட்டுள்ளன. காற்று தர நிர்வாகத்திற்கான ஆணையம் வடிவமைத்துள்ள கொள்கை, அனல் மின் நிலையங்கள், தூய்மையான எரிபொருள்கள், மின்சார வாகனங்கள், பொது போக்குவரத்து, சாலைப்போக்குவரத்து நிர்வாகம், மின்சார உற்பத்திக்கான டீசல் எஞ்சின்கள், வெடிகள் வெடித்தல் போன்ற மாசு ஏற்படுத்தும் விஷயங்கள் குறித்தும் விவாதித்துள்ளது.
2021 டிசம்பர் 16 அன்று உச்சநீதிமன்றம் பிறப்பித்த உத்தரவின் அடிப்படையில், காற்று மாசினை கட்டுப்படுத்தும் நிரந்தர தீர்வுக்கான நடவடிக்கையாக காற்று தர நிர்வாகத்திற்கான ஆணையம், இத்தகைய பரிந்துரைகளை வழங்கியுள்ளது. இந்த ஆணையத்தின் பரிந்துரைக் கொள்கை உரிய நடவடிக்கைக்காக அரசுத்துறைகளுடன் பகிரப்பட்டுள்ளது. இந்தக் கொள்கை ஆவணம், caqm.nic.in என்ற ஆணையத்தின் இணையதளத்தில் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1841155
-------
(Visitor Counter : 152